b'\n_START_ARTICLE_\nZeiss Planetarium Bochum\n_START_PARAGRAPH_\nZeiss Planetarium Bochum je zvjezdarnica u Bochumu, u pokrajini Sjeverna Rajna-Vestfalija. Zvjezdarnica se nalazi u ulici Castroper. Sagra\xc4\x91ena je 1964. prema planovima Karl-Heinz Schwarza, voditelja gra\xc4\x91evinskog odjela 1962.-1964., i od tada je najmoderniji objekt takve vrste u svijetu. Pod kupolom promjera 20 metara mo\xc5\xbee se smjestiti 260 ljudi. Sredi\xc5\xa1nji projektor projicira sliku na nebo pod kupolom, tako da posjetitelji imaju dojam kao da gledaju pravo nebo. Soba za projekcije posjeduje vrlo moderne projektore, koji se stalno nadopunjuje novim informacijama. _NEWLINE_4. svibnja 2010. zvjezdarnica je ponovno otvorena nakon 4 mjeseca temeljitog rekonstruiranja. Zvjezdarnica u Bochumu je jedina na svijetu sa bar\xc5\xa1unastom Full-Dome projekcijom na kupoli. Tako\xc4\x91er nebo se mo\xc5\xbee projicirati u 3D-u uz glazbu Bochumskog simfonijskog orkestra. Planetarij u Bochumu je jedini koji snima emisije o kretanju zvijezda i nebeskih tijela, te ih projicira posjetiteljima._NEWLINE_Zvjezdarnica zbog velikoga projektora mo\xc5\xbee poslu\xc5\xbeiti kao mala kinodvorana za prijenos koncerata ili doga\xc4\x91aja, a ima i Klub ljubitelja planetarija koji financijski podupire rad planetarija i sponzorira nove razvojne projekte. Zvjezdarnica od 2000. provodi jedinstveni projekt u Europi, nude\xc4\x87i usluge promatranja svemira vrlo povoljno, dok \xc5\xa1kolarci i studenti imaju besplatan pristup planetariju. Novi razvojni projekti dijelom su sufinancirani iz fondova Europske Unije.'